
              ROMÂNIA
[bookmark: _Hlk238114768]    JUDEȚUL SUCEAVA
SERVICIUL COMUNITAR DE TRANSPORT PUBLIC LOCAL VICOVU DE SUS
C.I.F. 52757704
TELEFON/FAX 0230413343
E-MAIL: primariavicovudesus@yahoo.com 
Nr. 10017 din 19.08.2026
ANUNȚ
	
	În temeiul prevederilor art. 17-18 din Hotărârea Guvernului nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, precum și ale art. XXII  alin. (1) – (2) din Legea nr. 141/2025 privind unele măsuri fiscal-bugetare, Serviciul Comunitar de Transport public local Vicovu de Sus, județul Suceava, organizează concurs pentru ocuparea a 4 posturi contractuale vacante de execuție de: 
[bookmark: _Hlk238115118]    -  Șofer, treapta profesională II în cadrul Serviciului Comunitar de Transport public local, cu normă întreagă de 40 ore/săptămână, pe perioadă nedeterminată.
Pentru înscrierea la concurs candidații vor prezenta un dosar de concurs care va conține următoarele documente, conform art. 35 din H.G. nr. 1336/2022:
a) formular de înscriere la concurs, conform modelului prevăzut la Anexa nr. 2 din H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Dosarele de concurs se depun la SEDIUL PRIMĂRIEI ORAȘULUI VICOVU DE SUS, Compartimentul Resurse umane și salarizare, tel: 0230413343, persoana de contact Negru Andreia - secretar comisie de concurs, email: primariavicovudesus@yahoo.com  

Termenul de depunere a dosarelor este 10 zile lucrătoare de la afişare: 04.09.2026 ora 16:00, la sediul instituţiei.

Condiţiile generale de participare la concurs prevăzute de art. 15 din H.G. 1336/2022:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs:

1. Nivelul studiilor: studii gimnaziale/profesionale/medii absolvite cu sau fără diplomă de bacalaureat.
2. Perfecționări (specializări): să dețină atestat profesional pentru transport rutier de persoane eliberat de A.R.R. (Autoritatea Rutieră Română ), în termen de valabilitate și să fie posesor al permisului de conducere pentru categoriile: B și D. 
3. Să aibă vârsta minim 21 de ani.
4. Să dețină aviz psihologic de la un cabinet medical avizat de Ministerul Transporturilor.
5. Cunoștințe de operare/programare pe calculator (necesitate și nivel): -.
6. Limbi străine (necesitate și nivel) cunoscute: -.
7. Abilități, calități și aptitudini necesare: capacitate de autocontrol și gestionare a situațiilor cu calm și discernământ, disponibilitate;
8. Cerințe specifice (conform art. 542 alin. (1) si (2) din O.U.G. 57/2019): - nu se solicită.
9. Competența managerială (cunoștințe de management, calități și aptitudini manageriale): nu este cazul.
10. Vechime în muncă: minim 1 an.

Bibliografie și tematică:

1.  Constituția României, republicată, cu tematica: Titlul I - Principii generale, Titlul II - Drepturile, libertăţile şi îndatoririle fundamentale;
2. Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare, cu tematica: Cap. II - Dispoziţii speciale.
3.  Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare, cu tematica: Cap. II - Egalitatea de şanse şi de tratament între femei şi bărbaţi în domeniul muncii.
4. Ordonanța de Urgență nr. 57/2019 privind Codul Administrativ, cu modificările și completările – cu tematica: Partea a VI a – Statutul funcționarilor publici, prevederi aplicabile personalului contractual din administrația publică și evidența personalului plătit din fonduri publici, Titlul III – Personalul contractual din autoritățile și instituțiile publice;
5. Ordonanța Guvernului nr. 27/2011 privind transporturile rutiere, cu modificările și completările ulterioare, cu tematica: Cap. II - Accesul la activitatea de transport rutier, Cap. III -  Accesul la piaţa transportului rutier, Cap. V - Siguranţa rutieră;
6.  Legea nr. 92/2007 privind serviciile publice de transport persoane în unităţile administrativ - teritoriale, cu modificările și completările ulterioare, cu tematica: Cap. II - Serviciul public de transport local şi judeţean de persoane prin curse regulate, Cap. V - Servicii publice de transport local şi judeţean şi sisteme ale serviciului public de transport local şi judeţean de personae, Cap. VIII - Operatori şi utilizatori.
· |[SECŢIUNEA 1 Operatorii serviciului de transport public local (text original în vigoare până la 31 decembrie 2018) ]| 
7. Ordonanța de Urgență a Guvernului nr. 195/2002 privind circulația pe drumurile publice, cu modificările și completările ulterioare, cu tematica: Cap. III - Conducătorii de vehicule, Cap. IV - Semnalizarea rutieră, Cap. V - Reguli de circulaţie.
8. H.G. nr. 1391/2006 pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, cu tematica: Cap. II – Secțiunea a-3-a Obligaţiile proprietarilor sau deţinătorilor de vehicule, Cap. IV - Semnalizarea rutieră, Cap. V - Reguli de circulaţie.

Calendarul de desfăşurare a concursului:

Data publicarii si afisarii anuntului de concurs este: 21/08/2026
- 	termenul de depunere a dosarelor: până la data de 04/09/2026, ora 16:00, la sediul instituţiei Primăriei orașului Vicovu de Sus;
- 	selecţia dosarelor în data de: 07/09/2026, ora 14:00, la sediul instituţiei;
-	afisare rezultate la selectia dosarelor în data de: 07/09/2026, ora 16:00, la sediul institutiei.
-	termen de contestare la selectia dosarelor în data de: 08/09/2026, ora 16:00, la sediul institutiei.
-	afişarea rezultatelor la soluţionarea contestaţiilor privind selectia dosarelor în data de  09/09/2026, ora 16:00, la sediul institutiei.

Proba scrisă:
-	proba scrisă în data de: 14/09/2026, ora 10:00, la sediul instituției Primăriei orașului Vicovu de Sus, Sala de ședințe, etajul 1;   
· afişarea rezultatelor de la proba scrisă în data de: 14/09/2026, ora 16:00, la sediul institutiei.
· termenul de depunere a contestatiilor la proba scrisă în data de: 15/09/2026, ora 16:00, la sediul instituției;
· afişarea rezultatelor la soluţionarea contestaţiilor probei scrise în data de: 16/09/2026, ora 16:00, la sediul instituției; 

Proba interviu:
-	proba interviu în data de 18/09/2026, ora 10:00, la sediul instituției Primăriei orașului Vicovu de Sus, Sala de ședințe, etajul 1;     
· afişarea rezultatelor de la proba interviu în data de 18/09/2026, ora 16:00, la sediul institutiei.
· termenul de depunere a contestatiilor la proba interviu în data de 21/09/2026, ora 16:00, la sediul instituției;
· afişarea rezultatelor la soluţionarea contestaţiilor probei interviu în data de 22/09/2026 , ora 16:00, la sediul instituției; 
Afişarea rezultatelor finale: în data de 23/09/2026, ora 16:00, la sediul instituției;

                                                               ȘEF SERVICIU,
Herghelegiu Constantin - Adrian
